ATTĀLINĀTĀ MĀCĪBU PROCESA NORISE

privātā vidusskolā “Laisma’

SKOLĒNI VECĀKI

1. No 23.-14.04.2020. mācību process notiks attālināti. Skolu izglītojamie neapmeklē.
2. Skola īstenos pašvadītu mācību procesu ar skolēnu savstarpējās mācīšanās elementiem un vecāku līdziesaisti.
3. Pedagogi atbilstoši mācību priekšmetu programmai izstrādā apguves plānu nedēļai konkrētai klasei, lai skolēni patstāvīgi apgūtu mācību vielu.
4. Plānojumu skolēni saņems e-klasē.
5. Mācību stundas plānojam sākt no 8.45.
6. Klašu audzinātāji ierastajos saziņas kanālos komunicē ar klasi (eklase vai whatsapp, sms).
7. Attālināta mācīšanās nenozīmē klātienes stundu / nodarbību tiešsaistes pārraidi, liekot skolēniem un skolotājiem ilgstoši vienlaikus pavadīt laiku pie datora, kā arī veikt uzdevumus tikai digitālā formātā. Izglītojamo darbs tiek plānots izmantojot mācību grāmatas, darba lapas, pētniecisko darbību, novērojumus dabā, IT rīkus (uzdevumi.lv, soma.lv u.c.).Vecākiem ir iespēja skolā saņemt darba lapas papīra formātā.
8. Vecāki un izglītojamie ar mācību priekšmetu skolotājiem sazinās e-klasē, operatīvākai saziņai whatsapp grupā, zvanot klases audzinātājai vai skolas vadībai (skola-67346634, Inga 29431900).
9. Vecākiem lūgums pārrunāt ar bērniem drošības jautājumus internetā. E-klasē atradīsiet noderīgu informāciju.
10. Noteiktā laikā pedagogi sniegs nepieciešamo atbalstu tiešsaistes režīmā, lai skolēni varētu pieslēgties un saņemt atbildes uz iepriekš iesūtītiem jautājumiem par mācību saturu.
11. Tiešsaistes stundām tiks izmantota https://zoom.us/ platforma. Lūgums izpētīt iespējas, ielādēt aplikāciju (pagaidām nevienu neaiciniet) datorā/planšetdatorā/telefonā, jo tā noderēs gan skolēnam, gan Jums.
12. Skolēna mācīšanās soļi:

1. Skolēns patstāvīgi iepazīst mācību plānu nedēļai.

2. Skolēns patstāvīgi vai ar vecāku atbalstu, izmantojot darba plānu, veic uzdevumus.

3. Skolēns pārbauda mācību satura apguvi un uzdevumu izpildi, iepazīstoties ar rekomendācijām.

4. Skolēns izmanto skolotāja un klasesbiedru konsultācijas, zvanot, piedaloties videokonferencēs, kuras organizē skolotājs vai rakstot epastu e-klasē, lai iegūtu mācību atbalstu.

5. Noteiktā laikā skolēni iesniedz atgriezenisko saiti, kā norādīts plānojuma lapā.